Аԥсны Адәныҟатәи аусқәа рминистр Даур Ақаҩба Приднестровиа Молдавиатәи Ареспублика Адәныҟатәи аусқәа рминистр Витали Игнатьев аконституциа амш идиныҳәалеит.
Адныҳәалараҟны иҳәоуп:
«Атәыла Азакәан хада аҳәынҭқарра аргылареи аҟазаареи рышьаҭа ҵаҵӷәыс иамоу акәны иҟоуп. Адокумент адкылара иаанарԥшит ажәлар исуверентәу, ихьыԥшым аҳәынҭқарраҟны анхара шырҭаху. Аконституциа зинтә хырхарҭак аҳасаб ала аҵак ду аманы иҟоуп Приднестровие ауааԥсыра зегьы рзы.
Азакәан хада шьаҭаны иҟаҵаны ареспублика ԥхьаҟа аҿиара амҩа иқәуп. Агәра згоит Аконституциа атәыла аԥсҭазаараҿы ихадароу аҭыԥ шааннакыло».